**ПРАТЕНИЧКО ПРАШАЊЕ**

од пратеникот Станка Анастасова, поставено на 53-тата седница

на Собранието на Република Македонија, одржана

на 4 мај 2009 година

Пратеничкото прашање гласи:

Прашањето се однесува на еден стратешки инфраструктурен проект. Се работи за изградбата на патниот правец Свети Николе -Миладиновци, кој е дел од магистралниот пат на Источна Македонија.

Овој патен правец го ветивте господине премиер за време на изборите на граѓаните на Свети Николе на кои што толку многу им е потребен.

Со оваа делница доколку се изгради, напола ќе се скрати времето на патување и ќе се намалат трошоците на половина.

Овој патен правец не е важен само за граѓаните на општина Свети Николе, туку за граѓаните од цела Источна Македонија.

Моето прашање е до каде се работите, дали се започна со изградба на овој патен правец.

Прашањето го упатувам до претседателот на Владата на Република Македонија.